ΚΑΝΟΝΙΣΜΟΣ (ΕΚ) αριθ. 2248/98 ΤΗΣ ΕΠΙΤΡΟΠΗΣ της 19ης Οκτωβρίου 1998 για τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις σχετικές μεθόδους προσδιορισμού και του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1638/98 (2), και ιδίως τα άρθρα 35 και 35α,

τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία για το κοινό δασμολόγιο (3), όπως τροποποιήθηκε τελευταία από τον κανονισμό (ΕΚ) αριθ. 1048/98 της Επιτροπής (4), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 2568/91 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 82/98 (6), καθορίζει τα χαρακτηριστικά των ελαιολάδων και των πυρηνελαίων καθώς και τις σχετικές μεθόδους προσδιορισμού 7 ότι ο κανονισμός (ΕΟΚ) αριθ. 2568/91 τροποποίησε, μεταξύ άλλων, τις συμπληρωματικές υποσημειώσεις 2, 3 και 4 του κεφαλαίου 15 της συνδυασμένης ονοματολογίας που αναφέρεται στο παράρτημα Ι του κανονισμού (ΕΟΚ) αριθ. 2658/87 7

ότι, με βάση τα αποτελέσματα των προσδιορισμών που πραγματοποιήθηκαν σε ελαιόλαδα παραγωγής Μαρόκου, πρέπει να προσαρμοστεί η περιεκτικότητα σε λινολενικό οξύ των παρθένων ελαιολάδων καταγωγής της χώρας αυτής, προκειμένου να ληφθούν υπόψη τα φυσικά χαρακτηριστικά των προϊόντων αυτών, τα οποία συνδέονται ιδίως με την ποικιλία και τις ιδιαίτερες συνθήκες συγκομιδής 7

ότι, προκειμένου να εναρμοσνιστούν οι όροι σχετικά με την προκατασκευή των δειγμάτων των ελαιολάδων με σκοπό την πραγματοποίηση των προσδιορισμών που προβλέπονται από τον κανονισμό (ΕΟΚ) αριθ. 2568/91, πρέπει να προβλεφθεί στον εν λόγω κανονισμό η υποχρέωση χρήσης του διεθνούς προτύπου EN ISO 5555 και EN ISO 661 7

ότι πρέπει, κατά συνέπεια, να τροποποιηθούν οι κανονισμοί (ΕΟΚ) αριθ. 2568/91 και (ΕΟΚ) αριθ. 2658/87 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών υλών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2568/91 τροποποιείται ως εξής:

1. Στο άρθρο 1, προστίθεται η ακόλουθη παράγραφος 8:

«8. Ωστόσο, για τις περιόδους εμπορίας 1998/99 έως 2000/2001, θεωρούνται επίσης ως παρθένα ελαιόλαδα, κατά την έννοια του σημείου 1α) β), γ) ή δ) του παραρτήματος του κανονισμού αριθ. 136/66/ΕΟΚ, τα χύδην ή σε άμεση συσκευασία για άμεση χρήση ελαιόλαδα καθαρού περιεχόμενου ίσου ή ανώτερου των 100 χιλιογράμμων, τα οποία κατάγονται καθ' ολοκληρίαν από το Μαρόκο, των οποίων τα χαρακτηριστικά είναι, αντίστοιχα, σύμφωνα προς εκείνα που προσδιορίζονται στο παράρτημα Ι σημεία 1, 2, 3 και 4 του παρόντος κανονισμού και, κατά παρέκκλιση των παραγράφων 1 και 2, των οποίων η περιεκτικότητα σε λινολενικό οξύ ανέρχεται κατ' ανώτατο όριο σε 1,0 %.»

2. Στο άρθρο 2, προστίθεται η ακόλουθη παράγραφος 3:

«3. Η λήψη δειγμάτων για τον καθορισμό των χαρακτηριστικών των ελαιολάδων που προβλέπεται στο παράρτημα Ι πραγματοποιείται σύμφωνα με το διεθνές πρότυπο EN ISO 661, όσον αφορά την (. . . .) προπαρασκευή των δειγμάτων για την εκτέλεση δοκιμών.»

Άρθρο 2

Ο πίνακας Ι της συμπληρωματικής υποσημείωσης 2 του κεφαλαίου 15 της συνδυασμένης ονοματολογίας που εμφαίνεται στο παράρτημα Ι του κανονισμού (ΕΟΚ) αριθ. 2658/87 αντικαθίσταται από τον πίνακα που εμφαίνεται στο παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την 1η Νοεμβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 172 της 30. 9. 1966, σ. 3025/66.

(2) ΕΕ L 210 της 28. 7. 1998, σ. 32.

(3) ΕΕ L 256 της 7. 9. 1987, σ. 1.

(4) ΕΕ L 151 της 21. 5. 1998, σ. 1.

(5) ΕΕ L 248 της 5. 9. 1991, σ. 1.

(6) ΕΕ L 28 της 4. 2. 1998, σ. 5.

ΠΑΡΑΡΤΗΜΑ

«>ΘΕΣΗ ΠΗΝΑΚΑ>

»